<classify> Hayo yalisemwa jana na Mkuu wa Mkoa wa Dodoma, Dk Rehema Nchimbi wakati akizungumza na viongozi wa wafanyabiashara ndogo wa mkoa wa Dodoma.Alisema ni vizuri kama wafanyabiashara hao wakatumia fursa ya Bunge la Katiba kwa kufanya biashara kwa ufanisi na hilo litawezekana kama watauza bidhaa ambazo zinahitajika sana sokoni.Soko la bidhaa zenu limeletwa na Bunge la Katiba mhakikishe kila senti inayofika karibu na mikono yenu mnaipata hilo litachangiwa pia na ubora wa bidhaa mnazoziuza, alisema.Alisema mbali na kufanya biashara lakini pia wahakikishe amani na utulivu vinakuwepo katika kipindi chote cha Bunge la Katiba litakapokuwa mjini Dodoma.Kwa upande wake, Mwenyekiti wa wafanyabiashara ndogo Dodoma mjini, Norbet Donald alisema Bunge linaloendelea Dodoma ni muhimu kwani litatoa mtazamo kwa miaka mingi ijayo ni muhimu kuelekeza fikra na maombi ili azma ya kupata Katiba mpya itakayonufaisha Watanzania wote.Alimpongeza Mkuu wa Mkoa wa Dodoma ambaye kwa kiasi kikubwa alifanikisha kupata eneo ambalo sasa wafanyabiashara wanafanyia biashara zao. Japo ni eneo la muda lakini tuna uhakika wa kupata riziki na kuendesha maisha ya familia zetu, alisema.Alisema kwa siku mbili ambazo wabunge wa Bunge la Katiba walipoanza kuingia Dodoma hata mauzo yao yamepanda jambo ambalo linaleta matumaini kwenye maisha yao.Mwenyekiti huyo alisema watahakikisha suala la ulinzi na usalama ndani ya mji uko sawa sawa na iwapo wataona kuna mtu wanamtilia mashaka kutokana na mienendo yake watatoa taarifa mbele vya vyombo vya sheria.Pia aliwataka viongozi wengine serikalini kutambua uwepo wa makundi ya kijamii wakiwemo wafanyabiashara ndogondogo.Viongozi wengine hawatambui uwepo wetu lakini na sisi tuna mchango mkubwa sana katika jamii, alisema.  <topic>: uchumi 